ભારતના કપ્તાન વિરાટ કોહલીની બેટિંગ અંગે કંઇ કહેવાની જરૂર નથી. પાકિસ્તાન વિરુદ્ધ વિરાટ 81 રન ફટકારી નોટ આઉટ રહ્યા હતા, શ્રીલંકા સામેની મેચમાં વિરાટનું આ પ્રદર્શન તેમના માટે ટોનિકનું કામ કરશે. યુવરાજ સિંહે પણ પાકિસ્તાન સામેની મેચમાં શાનદાર રમતનું પ્રદર્શન કર્યું હતું. 7 નંબર પર હાર્દિકનો પાવર પણ કમાલ કરી બતાવે છે. ભારતની શાનદાર બેટિંગ શ્રીલંકા માટે ઘાતક સાબિત થઇ શકે છે. ટીમ ઇન્ડિયાની બોલિંગની વાત કરીએ તો ભુવનેશ્વર કુમારની સ્વિંગ, ઉમેશ યાદવની પેસ અને બુમરાહની ડેથ ઓવર સ્પેશિયાલિટી કોઇ પણ ટીમને ધૂળ ચટાડવા માટે પૂરતી છે.